Около 1469 г., богат банкер възложил
на млад художник на име Сандро Ботичели
да нарисува олтар.
Ботичели, разбира се, станал известен
като един от най-големите художници на късния Ренесанс,
нарисувал картини като "Пролет"
и "Раждането на Венера".
Но, през 1469 г., той все още не бил спечелил тази репутация.
Сцената, която младият художник се заел да нарисува била добре известна:
тримата мъдреци, или влъхви,
пристигат в родното място на Исус Христос.
Ботичели се стремял да вземе тази често срещана тема
и да произведе напълно оригинална творба,
докато се утвърждавал
сред най-важните граждани на Флоренция.
Много ранни картини илюстрират влъхвите
пристигащи в конюшна, величествена ясла,
подобоваща за сина Божи.
Младият Ботичели обаче избрал
да постави сцената върху западнали римски руини.
В центъра на тази структура,
той поставил здрава скала за Мария и Исус
да седят високо над техните посетители.
С това решение Ботичели изглежда искал да каже,
че християнството ще бъде изградено върху по-здрави основи от Рим.
Ботичели след това населил пространството
с важни мъже от своя град.
От дясната страна нарисувал човекът
който платил за тази творба, Гаспаре дел Лама,
гледащ към зрителя
и уверено сочещ към себе си,
така че да няма спор
кой е отговорен за този шедьовър.
Макар и роден като син на бръснар,
дел Лама натрупал значима сума пари
чрез обмен на пари през живота си.
Той спечелил достатъчно пари за да закупи погребален параклис
и да го украси с красива картина.
Тримата влъхви се появяват в центъра на тази картина,
коленичещи пред Мария и Исус.
Като модели за тези важни фигури,
Ботичели използвал членове на важното семейство Медичи.
Кариерата на дел Лама като човек обменящ пари
не би била възможна
без помощта на влиятелното семейство Медичи,
в частност Козимо де' Медичи,
който се появява на видно място пред краката на Мария.
Другите влъхви могат да бъдат идентифицирани
като Пиеро и Джовани де' Медичи,
двамата сина на Козимо.
Бизнесът на обмяната на пари
имал съмнителни етични и правни сдружения,
така че приятелството на това влиятелно семейство било важно.
И младият наследник на властта на Медичи, Лоренцо,
не можел да не бъде пропуснат от състава на тази картина.
Той се появява отляво на яслите.
Тази картина изглежда иска да каже,
че наследството на Медичи, с неговите много здрави наследници,
ще бъде изградено върху по-здрави основи от Рим.
Ботичели после изпълнил останалата част от пространството
с други приятели и влиятелни фигури от Флоренция.
И сред флорентинският елит,
младият, уверен художник нарисувал себе си
гледащ направо към зрителя.
Присъствието на Ботичели в тази картина
илюстрира радикална промяна във възприятието
на хората на изкуството през този период от време.
Ботичели не възприемал себе си
като обикновен майстор, нает за проста работа.
Той възприемал себе си като приятел
на влиятелните фамилии от Флоренция.
Картини като "Поклонението на влъхвите"
разкриват много повече от прост преразказ на библейска история.
Те може да разкажат историята, наред с други неща,
на скромен човек, занимаващ се с обмен на пари,
който се опитва да похарчи парите си добродетелно
като прави местните параклиси по-красиви,
или историята на амбициозен млад художник,
издигащ репутацията на занаята си
да застане сред богатия елит на града му.